ORDE do 16 de outubro de 2006 pola que se publica o protocolo de avaliación elaborado pola Comisión Galega de Informes, Avaliación, Certificación e Acreditación (CGIACA), relativo aos criterios e méritos de valoración e os procedementos para solicitar a valoración previa e asignación dos complementos de recoñecemento á excelencia curricular docente e investigadora, e de recoñecemento polos cargos de xestión.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 26/10/2006

A Lei orgánica 6/2001, do 21 de decembro, de universidades, establece nos seus artigos 55 e 69 que as comunidades autónomas poderán establecer retribucións adicionais vinculadas a méritos individuais docentes, investigadores e de xestión.
En desenvolvemento do anterior publicouse a Lei 1/2003, do 9 de maio, dos consellos sociais do sistema universitario de Galicia, que establece a capacidade do consello social para acordar, dentro dos límites fixados pola comunidade autónoma, a asignación singular e individualizada de retribucións adicionais ligadas a méritos docentes, investigadores e de xestión, e o Decreto 266/2002, do 6 de setembro, de contratación do profesorado universitario, que establece estas retribucións adicionais para o profesorado contratado das universidades.
Posteriormente publicouse o Decreto 55/2004, do 4 de marzo, polo que se establecen as retribucións adicionais vinculadas a méritos individuais docentes, investigadores e de xestión do profesorado universitario, remitindo nos seus artigos 4 e 8 e na súa disposición transitoria a un protocolo de avaliación dos méritos e circunstancias específicas destes complementos retributivos.
O protocolo de avaliación que se publica a través desta orde afecta os dous complementos pendentes de desenvolvemento: o de recoñecemento á excelencia curricular docente e investigadora e o de recoñecemento polos cargos de xestión. Complétase así o desenvolvemento dos catro complementos establecidos polo citado Decreto 55/2004, xa que o complemento de recoñecemento ao labor docente e o complemento de recoñecemento ao labor investigador, foron desenvolvidos con anterioridade a través da Orde do 16 de abril de 2004, modificada pola do 11 de abril de 2006 (Diario Oficial de Galicia do 8 de maio), pola que se publica o protocolo de avaliación elaborado pola Comisión Galega de Informes, Avaliación, Certificación e Acreditación (CGIACA) relativo aos criterios e méritos de valoración, e ao procedemento para solicitar os referidos complementos.
A finalidade desta regulación é a de recoñecer, fomentar e incentivar a actividade docente, investigadora e de xestión de calidade do persoal docente e investigador das universidades públicas de Galicia, polo que se desenvolven estes complementos
dirixidos a operar sobre as áreas máis significativas da actividade do persoal docente e investigador: docencia, investigación e xestión.
Nesta orde regúlanse dous procedementos, ligados entre si, pero claramente diferentes. Por un lado, o procedemento de valoración previa de méritos e circunstancias que vai realizar a Axencia para a Calidade do Sistema Universitario de Galicia (ACSUG), e por outro a asignación dos referidos complementos polos consellos sociais das universidades, a proposta dos respectivos consellos de goberno, diferenciando así os actos administrativos que emite cada administración e dos cales derivarán os correspondentes recursos.
Por último a consellería establece o réxime de convocatorias que deberá realizar a ACSUG e os efectos económicos do pagamento en caso de que as universidades asignen os referidos complementos.
O 25 de setembro de 2006, a Axencia para a Calidade do Sistema Universitario de Galicia dá traslado dos acordos do Consello de Dirección e da CGIACA relativos á aprobación do protocolo de valoración referente aos complementos retributivos que agora se desenvolven.
En virtude do anterior, así como no disposto na disposición derradeira primeira do Decreto 55/2004, esta consellería
DISPÓN:
Capítulo I
Disposicións xerais
Artigo 1º.-Obxecto.
O obxecto desta orde é publicar o protocolo de avaliación a que se refire o artigo 8 do Decreto 55/2004, do 4 de marzo, para o efecto de que os profesores coñezan os criterios, méritos e procedemento de valoración previa das solicitudes pola Axencia para a Calidade do Sistema Universitario de Galicia, e posterior asignación polas universidades dos complementos de recoñecemento á excelencia curricular docente e investigadora e complemento de recoñecemento polos cargos de xestión.
Artigo 2º.-Destinatarios.
1. De acordo co establecido no artigo 6.3º do Decreto 55/2004, do 4 de marzo, establécense como requisitos específicos para solicitar o complemento de recoñecemento á excelencia curricular docente e investigadora polo persoal docente e investigador das universidades públicas do sistema universitario de Galicia:
1º Estar integrado no cadro do persoal docente de calquera das universidades públicas de Galicia.
2º Que a súa praza sexa fixa e estable, tendo superado o correspondente proceso de concurso-oposición establecido na lei.
3º Acreditar, polo menos, un ano de servizo na súa praza.
4º Ter recoñecidos dous quinquenios de docencia pola universidade pública.
5º Ter recoñecido un sexenio de investigación pola Comisión Nacional Avaliadora da Actividade Investigadora.
2. De acordo co establecido no artigo 6.4º do Decreto 55/2004, do 4 de marzo, establécense como requisitos específicos para solicitar o complemento de recoñecemento polos cargos de xestión polo persoal docente e investigador das universidades públicas do sistema universitario de Galicia:
1º Ter desempeñado algún dos seguintes cargos: reitor de universidade, vicerreitor ou secretario xeral da universidade, decano ou director de facultade, escola técnica superior ou escola universitaria; vicedecano, subdirector ou secretario de facultade, escola técnica superior ou escola universitaria, director de departamento e secretario de departamentos, director de instituto universitario ou calquera outro cargo previa equiparación realizada pola Comisión Galega de Informes, Avaliación, Certificación e Acreditación.
2º Ter cesado no cargo por causa legal non derivada da comisión de delito ou falta no desempeño das funcións propias deste.
Artigo 3º.-Retribucións.
1. De conformidade cos artigos 4 e 5 e a disposición derradeira primeira do Decreto 55/2004, esta consellería establecerá anualmente a contía retributiva dos tramos para os diferentes complementos.
2. En relación ao complemento de recoñecemento á excelencia curricular docente e investigadora, as retribucións que corresponda percibir aos solicitantes, en función dos tramos que obtivesen coa puntuación alcanzada na valoración básica a que se fai referencia no artigo 5º, serán consolidables. As retribucións que correspondan, en función dos tramos que obtivesen coa puntuación alcanzada na valoración adicional, percibiranse durante un período máximo de cinco anos.
3. En relación ao complemento de recoñecemento polos cargos de xestión, as retribucións que corresponda percibir aos solicitantes en función dos tramos obtidos serán consolidables.
Capítulo II
Protocolo de avaliación relativo aos criterios e méritos de recoñecemento á excelencia curricular docente e investigadora
Artigo 4º.-Período de valoración.
1. Os interesados poderán solicitar á Axencia para a Calidade do Sistema Universitario de Galicia (ACSUG) a valoración da excelencia curricular sobre a actividade docente e investigadora desenvolvida por eles nos últimos cinco anos naturais anteriores á data fixada na convocatoria e posteriores á avaliación anterior.
2. Non obstante, na primeira avaliación os solicitantes poderán alegar, para os efectos da valoración básica a que se fai referencia no artigo 5º, a totalidade dos quinquenios de docencia e sexenios de investigación que tivesen recoñecidos legalmente.
3. Transcorridos tres anos desde a obtención da avaliación, e sempre que nese período se acadasen novos méritos alegables como puntuación básica, o interesado poderá solicitar unha reavaliación, que substituirá a anterior. Esta nova valoración seguirá a norma habitual, atendendo ás actividades docentes e investigadoras desenvolvidas nos cinco anos anteriores á data da convocatoria.
Artigo 5º.-Modalidades e criterios de valoración.
Distinguiranse dúas modalidades de valoración: a básica e a adicional.
1. Valoración básica: nesta epígrafe teranse en conta única e exclusivamente os méritos e criterios que a continuación se indican:
* Docencia: quinquenios docentes recoñecidos polas universidades públicas. Cada quinquenio valorarase con 0,75 puntos.
* Investigación: sexenios de investigación recoñecidos pola Comisión Nacional Avaliadora da Actividade Investigadora. Cada sexenio valorarase con 1 punto.
Tendo en conta que a posesión de dous quinquenios de docencia e un sexenio de investigación son requisitos mínimos de presentación, exclúense da regra anterior, sendo valorados conxuntamente en 1 punto.
2. Valoración adicional: teranse en conta os méritos e condicións que a continuación se relacionan:
* Docencia: valoraranse os méritos relativos á formación, innovación e xestión docente, tendo en conta a especificidade de cada campo científico e a docencia impartida, de acordo coa relación de méritos fixados anualmente pola CGIACA. A puntuación máxima que se poderá outorgar nesta epígrafe será de 2,5 puntos. Limítase a seis o número de méritos que poderán presentar os solicitantes para este compoñente.
* Investigación e transferencia de coñecemento: valorarase a experiencia investigadora, a mobilidade, a transferencia e a divulgación de coñecemento, tendo en conta a especificidade de cada campo científico e de acordo coa relación de méritos fixados anualmente pola CGIACA. A puntuación máxima que se poderá outorgar nesta epígrafe será de 2,5 puntos. Limítase a seis o número de méritos que poderán presentar os solicitantes para este compoñente; dos cales non poderán presentar máis de catro na epígrafe de investigación nin máis de catro no de transferencia e divulgación do coñecemento.
Para a valoración dos méritos terase en conta especificamente a calidade das achegas.
3. A valoración final será, o resultado da suma das valoracións básicas e adicionais.
Artigo 6º.-Obtención e consolidación de tramos.
1. Os solicitantes poderán obter un máximo de 14 tramos.
2. A obtención de tramos por parte do solicitante corresponderase co número de puntos enteiros (sen decimais) acadados por este na valoración final; de xeito que cada punto equivale a un tramo. Porén, os valores iguais ou superiores a 0,75, agás para os efectos de consolidación, serán considerados como un punto.
3. Para efectos da consolidación dos tramos, diferénciase entre a puntuación alcanzada coa valoración básica e a alcanzada coa valoración adicional. Neste sentido só se consolidarán os tramos correspondentes á puntuación obtida na valoración básica; as retribucións correspondentes aos tramos obtidos pola puntuación alcanzada na valoración adicional só se percibirán durante un período máximo de cinco anos.
Artigo 7º.-Comités de asesores expertos.
1. Tal e como se recolle no artigo 11º da presente orde, a Comisión Galega de Informes, Avaliación e Certificación será o órgano encargado da emisión da proposta motivada da valoración do complemento ao recoñecemento da excelencia curricular.
2. Para a realización desta función, e con carácter previo á emisión da proposta motivada, contará con comités de asesores expertos.
3. O número de comités será de 5 (comités de: Ciencias Sociais e Xurídicas, Ciencias Experimentais, Ciencias da Saúde, Ensinanzas Técnicas e Humanidades) que se fan coincidir cos cinco grandes campos científicos nos cales se recollen todas as áreas de coñecemento. A distribución das áreas de coñecemento nos cinco grandes campos científicos será a que aparece reflectida no anexo I.
Non obstante o disposto no parágrafo anterior, e atendendo ao número de solicitudes que poidan presentarse en relación ás distintas áreas de coñecemento, poderán subdividirse os campos científicos, constituíndose novos comités.
4. Os comités estarán constituídos por 5 membros, dos que un deles será o presidente, outro o secretario e os tres restantes serán vogais. En cada comité, o presidente será designado pola conselleira de Educación e Ordenación Universitaria e o secretario será o membro de menor idade.
Para que os comités se entendan validamente constituídos e poidan adoptar acordos, deberán estar presentes polo menos 3 dos seus membros.
Igualmente, no caso de subdivisión de campos científicos, os comités resultantes estarán constituídos por 3 membros, dos que un será o presidente e os dous restantes serán vogais.
5. Para formar parte dos comités será requisito ser profesor de universidade, ter consolidados un mínimo de tres compoñentes por méritos docentes (quinquenios de docencia) así como tres tramos do complemento de produtividade (sexenios de inves
tigación), consonte ao disposto no artigo 2, apartados 3º c) e 4º do Real decreto 1086/1989, do 28 de agosto, sobre retribucións do profesorado universitario, e non pertencer ao sistema universitario de Galicia. Este último requisito non será de aplicación para os presidentes dos comités.
6. A selección dos membros dos comités farase, por parte da CGIACA, a partir das listaxes dos profesores de cada ámbito científico que cumpran cos requisitos mencionados no parágrafo anterior.
7. A valoración do curriculum dos solicitantes asignarase, en función da área de coñecemento, ao comité ao que corresponda en función da distribución das áreas recollidas no anexo I.
8. A ACSUG, a través da CGIACA, daralles traslado aos comités de asesores expertos dos expedientes que fosen admitidos a trámite, para que emitan o informe dos curricula que entregarán á CGIACA.
Capítulo III
Protocolo de avaliación relativo aos criterios e méritos de recoñecemento polos cargos de xestión
Artigo 8º.-Período de avaliación.
1. As avaliacións relacionadas co desempeño dos cargos de xestión recollidos no anexo II realizaranse, en cómputo mensual, sobre a actividade desenvolvida ao longo dos anos anteriores ao da data fixada na convocatoria e posteriores á avaliación anterior. Para solicitar esta primeira avaliación será preciso ter cesado ou cumprido un mandato nun dos cargos relacionados ou asimilados.
Unicamente poderán asimilarse aos cargos recollidos no anexo II, aqueles que apareceran ou aparezan reflectidos especificamente nos orzamentos das universidades con similar consignación orzamentaria en concepto de complemento retributivo.
2. Finalizado un novo mandato ou período de desempeño dalgún dos cargos aos que se fai referencia no parágrafo anterior e, sempre que o devandito período sexa computable para os efectos do presente complemento, poderá solicitarse unha nova valoración.
Artigo 9º.-Obtención e consolidación de tramos.
1. Os solicitantes poderán obter un máximo de 8 tramos.
2. A obtención de tramos por parte do solicitante corresponderase co número de puntos cun decimal acadados por este na valoración dos seus méritos; de xeito que cada punto equivale a un tramo.
3. Para ter dereito ao percibo do presente complemento por cargos de xestión será precisa a obtención dun mínimo de 0,5 puntos.
4. As retribucións que corresponda percibir aos solicitantes en función dos tramos obtidos serán consolidables.
Artigo 10º.-Criterios de avaliación.
1. A valoración dos méritos relativos á ocupación de cargos de xestión realizarase de acordo cos criterios fixados no anexo III.
2. No caso de desempeño simultáneo de dous cargos de xestión, terase en conta exclusivamente o de maior rango de acordo cos criterios fixados no anexo II.
Capítulo IV
Procedemento común
Artigo 11º.-Procedemento de solicitude da valoración previa ante a ACSUG.
1. Os interesados deberán solicitar á Axencia para a Calidade do Sistema Universitario de Galicia (ACSUG) a valoración previa a que fai referencia o artigo 8.2º do Decreto 55/2004, do 22 de marzo, necesaria para o recoñecemento do complemento ao recoñecemento á excelencia curricular docente e investigadora e do complemento de recoñecemento polos cargos de xestión.
A través das respectivas convocatorias estableceranse os modelos normalizados de solicitude, así como a documentación xustificativa que deberá acompañar esta, modo de presentación, número de copias e demais cuestións deste índole.
2. Unha vez estea a documentación en posesión da Axencia para a Calidade do Sistema Universitario de Galicia, seralle remitida á Comisión Galega de Informes, Avaliación e Acreditación que, tras o estudo, análise, verificación e certificación dos méritos en que se sustenta a solicitude, de acordo co establecido nos artigos 5º e 9º desta orde, emitirá as correspondentes propostas de valoración dos complementos que, de ser o caso, se soliciten, de conformidade cos protocolos de avaliación destes establecidos nos títulos II e III da presente orde. As propostas da Comisión Galega de Informes, Avaliación e Acreditación deberán estar motivadas e serán vinculantes para o Consello de Dirección da Axencia.
3. O Consello de Dirección da Axencia para a Calidade do Sistema Universitario de Galicia emitirá os respectivos acordos nos cales se conteñan as valoracións dos méritos en que se sustentan as solicitudes, para o que fará súas as propostas motivadas e vinculantes elaboradas pola Comisión Galega de Informes, Avaliación e Acreditación. O prazo máximo para a adopción dos citados acordos será de seis meses.
Estes acordos, que serán notificados pola ACSUG a cada solicitante, persoal e directamente, poñen fin á vía administrativa polo que, de conformidade co disposto no artigo 116 da Lei 30/1992, do 26 de novembro (LRX-PAC), poderán ser obxecto de recurso de reposición ante o mesmo órgano que os ditou ou ser impugnados directamente perante a xurisdición contencioso-administrativa.
4. O Consello de Dirección da Axencia para a Calidade do Sistema Universitario de Galicia realizará unha convocatoria anual ordinaria de valoración previa á asignación dos complementos retributivos, sen prexuízo das convocatorias extraordi
narias que se fagan, por causas excepcionais e debidamente motivadas, respectándose os requisitos formais de tramitación previstos para as convocatorias ordinarias.
En cada convocatoria de valoración previa establecerase a data concreta na cal os solicitantes deberán ter acadados os diferentes méritos e cumprido o requisito establecido no artigo 6, puntos 3.1. do Decreto 55/2004, do 4 de marzo.
Artigo 12º.-Asignación dos complementos polas universidades.
Os acordos de avaliación adoptados polo Consello de Dirección da ACSUG, cando resulten positivos, serán notificados directamente pola ACSUG ás correspondentes universidades. Os consellos sociais das universidades, por proposta do seus respectivos consellos de goberno, acordarán a asignación singular e individual dos referidos complementos, nos casos que proceda, dentro das modalidades e coas limitacións previstas no Decreto 55/2004, do 4 de marzo, que poderán ser impugnados polos interesados.
Cando, de conformidade co disposto no parágrafo anterior, se proceda á asignación dos referidos complementos, o pagamento das correspondentes retribucións farase cos efectos sinalados en cada convocatoria de valoración previa.
Disposicións transitorias
Primeira.-Convocatorias.
Non obstante o disposto no artigo 11º.4, a primeira convocatoria ordinaria correspondente ao complemento de recoñecemento polos cargos de xestión, efectuarase no ano 2007.
Segunda.-Contía dos tramos.
De acordo co disposto no artigo 3º, a contía retributiva dos tramos correspondentes ao complemento de recoñecemento á excelencia curricular docente e investigadora queda fixada, para o ano 2006, en 400 euros anuais por tramo.
Disposición derradeira
Vixencia.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de outubro de 2006.
Laura Sánchez Piñón
Conselleira de Educación e Ordenación Universitaria
ANEXO I
Campos científicos e áreas de coñecemento
Ciencias Sociais e Xurídicas.
030
Antropoloxía Social
040
Biblioteconomía e Documentación
070
Ciencia Política e da Administración
095
Comercialización e Investigación de Mercados
105
Comunicación Audiovisual e Publicidade
125
Dereito Administrativo
130
Dereito Civil
135
Dereito Constitucional
140
Dereito de Traballo e da Seguridade Social
145
Dereito Eclesiástico do Estado
150
Dereito Financeiro e Tributario
155
Dereito Internacional Privado
160
Dereito Internacional Público e Relacións Internacionais
165
Dereito Mercantil
170
Dereito Penal
175
Dereito Procesual
180
Dereito Romano
187
Didáctica da Expresión
189
Didáctica da Expresión Musical
193
Didáctica da Expresión Plástica
195
Didáctica da Lingua e da Literatura
200
Didáctica da Matemática
205
Didáctica das Ciencias Experimentais
210
Didáctica das Ciencias Sociais
215
Didáctica e Organización Escolar
225
Economía Aplicada
230
Economía Financeira e Contabilidade
235
Economía, Socioloxía e Política Agraria
245
Educación Física e Deportiva
381
Filosofía do Dereito
383
Filosofía Moral
415
Fundamentos de Análise Económica
470
Historia do Dereito e as Institucións
475
Historia do Pensamento e dos Movementos Sociais e Políticos
480
Historia e Institucións Económicas
620
Metodoloxía das Ciencias e do Comportamento
625
Métodos de Investigación e Diagnóstico en Educación
650
Organización de empresas
675
Xornalismo
680
Personalidade, Avaliación e Tratamento Psicolóxico
725
Psicobioloxía
730
Psicoloxía Básica
735
Psicoloxía Evolutiva
740
Psicoloxía Social
775
Socioloxía
805
Teoría e Historia da Educación
813
Traballo Social e Servizos Sociais
Ciencias Experimentais.
005
Álxebra
015
Análise Matemática
038
Astronomía e Astrofísica
050
Bioloxía Celular
060
Bioquímica e Bioloxía Molecular
063
Botánica
065
Ciencia dos Materiais e Enxeñería Metalúrxica
075
Ciencia da Computación e Intelixencia Artificial
120
Cristalografía e Mineraloxía
220
Ecoloxía
240
Edafoloxía e Química Agrícola
247
Electromagnetismo
250
Electrónica
265
Estatística e Investigación Operativa
280
Estratigrafía
315
Farmacoloxía
385
Física Aplicada
390
Física Atómica, Molecular e Nuclear
395
Física da Materia Condensada
398
Física da Terra
405
Física Teórica
410
Fisioloxía
412
Fisioloxía vexetal
420
Xenética
427
Xeodinámica Externa
428
Xeodinámica Interna
430
Xeografía Física
440
Xeometría e Topoloxía
443
Histoloxía
505
Enxeñaría Cartográfica, Xeodésica e Fotogrametría
555
Enxeñaría Química
566
Inmunoloxía
570
Linguaxes e Sistemas Informáticos
595
Matemática Aplicada
600
Mecánica de Fluídos
605
Mecánica de Medios Continuos e Teoría de Estruturas
630
Microbioloxía
640
Nutrición e Bromatoloxía
647
Óptica
655
Paleontoloxía
660
Parasitoloxía
685
Petroloxía e Xeoquímica
700
Produción Animal
705
Produción Vexetal
710
Prospección e Investigación Mineira
750
Química Analítica
755
Química Física
760
Química Inorgánica
765
Química Orgánica
770
Radioloxía e Medicina Física
773
Sanidade Animal
780
Tecnoloxía dos Alimentos
785
Tecnoloxía Electrónica
790
Tecnoloxía do Medio Natural
819
Zooloxía
Ciencias da Saúde.
020
Anatomía Patolóxica
025
Anatomía e Anatomía Patolóxica Comparadas
027
Anatomía e Embrioloxía Humana
028
Antropoloxía Física
050
Bioloxía Celular
060
Bioquímica e Bioloxía Molecular
063
Botánica
090
Cirurxía
183
Dermatoloxía
245
Educación Física e Deportiva
255
Enfermaría
275
Estomatoloxía
310
Farmacia e Tecnoloxía Farmacéutica
315
Farmacoloxía
410
Fisioloxía
413
Fisioterapia
420
Xenética
443
Histoloxía
460
Historia da Ciencia
566
Inmunoloxía
610
Medicina
613
Medicina Legal e Forense
615
Medicina Preventiva e Saúde Pública
617
Medicina e Cirurxía Animal
630
Microbioloxía
640
Nutrición e Bromatoloxía
645
Obstetricia e Xinecoloxía
646
Oftalmoloxía
653
Otorrinolaringoloxía
660
Parasitoloxía
670
Pediatría
725
Psicobioloxía
745
Psiquiatría
770
Radioloxía e Medicina Física
773
Sanidade Animal
807
Toxicoloxía
Ensinanzas Técnicas.
035
Arquitectura e Tecnoloxía de Computadores
075
Ciencia da Computación e Intelixencia Artificial
083
Ciencias e Técnicas da Navegación
100
Composición Arquitectónica
110
Construcións Arquitectónicas
115
Construcións Navais
250
Electrónica
295
Explotación das Minas
300
Expresión Gráfica
305
Expresión Gráfica na Enxeñaría
495
Enxeñaría Aeroespacial
500
Enxeñaría Agroforestal
505
Enxeñaría Cartográfica, Xeodésica e Fotogrametría
510
Enxeñaría da Construción
515
Enxeñaría dos Procesos de Fabricación
520
Enxeñaría de Sistemas e Automática
525
Enxeñaría de Terreo
530
Enxeñaría e Infraestruturas dos Transportes
535
Enxeñaría Eléctrica
540
Enxeñaría Hidráulica
545
Enxeñaría Mecánica
550
Enxeñaría Nuclear
555
Enxeñaría Química
560
Enxeñaría Telemática
565
Enxeñaría Téxtil e Papeleira
570
Linguaxes de Sistemas Informáticos
590
Máquinas e Motores Térmicos
600
Mecánica de Fluídos
605
Mecánica de Medios Continuos e Teoría de Estruturas
700
Produción Animal
705
Produción Vexetal
710
Prospección e Investigación Mineira
715
Proxectos Arquitectónicos
720
Proxectos de Enxeñaría
780
Tecnoloxía de Alimentos
785
Tecnoloxía Electrónica
800
Teoría do Sinal e Comunicación
815
Urbanística e Ordenación do Territorio
Humanidades.
010
Análise Xeográfica Rexional
033
Arqueoloxía
085
Ciencias e Técnicas Historiográficas
185
Debuxo
260
Escultura
270
Estética e Teoría das Artes
285
Estudos Árabes e Islámicos
290
Estudos Hebreos e Arameos
320
Filoloxía Alemana
325
Filoloxía Catalá
327
Filoloxía Eslava
335
Filoloxía Francesa
340
Filoloxía Grega
345
Filoloxía Inglesa
350
Filoloxía Italiana
355
Filoloxía Latina
360
Filoloxía Románica
365
Filoloxía Vasca
370
Filoloxía Galega e Portuguesa
375
Filosofía
381
Filosofía do Dereito
383
Filosofía Moral
435
Xeografía Humana
445
Historia Antiga
450
Historia Contemporánea
455
Historia de América
460
Historia da Ciencia
465
Historia da Arte
485
Historia Medieval
490
Historia Moderna
567
Lingua Española
568
Lingua e Cultura do Extremo Oriente
575
Lingüística Xeral
580
Lingüística Indoeuropea
583
Literatura Española
585
Lóxica da Filosofía da Ciencia
635
Música
690
Pintura
695
Prehistoria
796
Teoría da Literatura Comparada
814
Tradución e Interpretación
Pertencentes a dous campos científicos.
Ciencias Sociais e Xurídicas e Humanidades.
381
Filosofía do Dereito
383
Filosofía Moral
Ciencias Sociais e Xurídicas e Saúde.
245
Educación Física e Deportiva
725
Psicobioloxía
Ciencias da Saúde e Humanidades.
460
Historia da Ciencia
Ciencias Experimentais e Saúde.
050
Bioloxía Celular
060
Bioquímica e Bioloxía Molecular
063
Botánica
315
Farmacoloxía
410
Fisioloxía
420
Xenética
443
Histoloxía
566
Inmunoloxía
630
Microbioloxía
640
Nutrición e Bromatoloxía
660
Parasitoloxía
770
Radioloxía e Medicina Física
773
Sanidade Animal
Ciencias Experimentais e Ensinanzas Técnicas.
075
Ciencias da Computación e Intelixencia Artificial
250
Electrónica
505
Enxeñaría Cartográfica, Xeodésica e Fotogrametría
555
Enxeñaría Química
570
Linguaxes de Sistemas Informáticos
600
Mecánica de Fluídos
605
Mecánica de Medios Continuos e Teoría de Estruturas
700
Produción Animal
705
Produción Vexetal
710
Prospección e Investigación Mineira
780
Tecnoloxía de Alimentos
785
Tecnoloxía Electrónica
ANEXO II
Cargos de xestión
Reitor
Vicerreitor ou secretario xeral da universidade/similar
Decano ou director de facultade, escola técnica superior, escola universitaria ou colexio universitario/similar
Vicedecano, subdirector ou secretario de facultade, escola técnica superior, escola universitaria ou colexio universitario/similar
Director de departamento universitario/similar
Secretario de departamento/similar
Director de instituto universitario/similar
Coordinador do Curso de Orientación Universitaria/similar
ANEXO III
Equivalencias
Cargo
Anos
Puntos
Reitor
12 meses
1 punto
Vicerreitor/secretario xeral de universidade
12 meses
0,80 puntos
Decano
12 meses
0,50 puntos
Director departamento
12 meses
0,40 puntos
Vicedecano/subdirector/secretario de facultade
12 meses
0,30 puntos
Cargo
Anos
Puntos
Secretario departamento
12 meses
0,25 puntos
Director instituto
12 meses
0,30 puntos
Coordinador COU
12 meses
0,15 puntos